Uniformeret politi og udrykningskøretøjer indtager i stor stil det centrale Aalborg onsdag - men det er bare en øvelse.

Hvis man færdes i det centrale Aalborg denne onsdag og næste onsdag, vil man kunne opleve lidt mere uniformeret politi og udrykningskøretøjer, end man er vant til. Men man kan godt tage det roligt: Der er bare tale om øvelser. Det er reaktionspatruljen fra Nordjyllands Politi, der træner færdighederne på disse datoer – og det sker i tidsrummet kl. 8 til 12. Øvelserne foregår i Aalborg midtby, og det vil især være i området omkring Nordkraft beliggende på Østerbro 9, at borgene vil kunne møde politiet på øvelse. Tydeligt afmærket - Vores betjente vil bære hjelme, gule politimærker på deres uniformer og være bevæbnede – og man vil formentlig kunne høre anvendelse af løs ammunition, dog i et begrænset omfang, siger politikommissær Lau Larsen, der er leder af reaktionspuljen og politikommissær hos Nordjyllands Politi. -  Jeg håber på borgernes forståelse for de mindre gener, som det eventuelt måtte give. Det er nødvendigt, at vi øver os for at holde færdighederne helt skarpe Der vil desuden kunne ses politikøretøjer i forbindelse med afviklingen af øvelserne, og der vil være opsat skilte med ”Politi Øvelse” omkring Nordkraft, ligesom køretøjerne vil være markeret med orange øvelsesskilte.